सिटी रिपोर्टर. जोध
सिटी रिपोर्टर. जोधपुर | माध्यमिकशिक्षा बोर्ड के उच्च माध्यमिक स्तर की परीक्षा गुरुवार सुबह शुरू होने के कुछ देर बाद ही एक पेपर सोश्यल मीडिया पर वायरल होने लगा। यह बात विभाग के उच्च अधिकारियों तक पहुंची तो पेपर की पड़ताल करने पर प्रारंभिक जांच में ही स्पष्ट हो गया कि कथित रूप से लीक हुआ पेपर फर्जी है। एडीईओ (माध्यमिक) अशोक विश्नोई ने बताया कि जिले में उच्च माध्यमिक स्तर की परीक्षाओं के लिए 233 केंद्र बनाए गए थे। सभी केंद्रों पर परीक्षाएं शांतिपूर्ण तरीके से शुरू हो गई। इस दौरान विभागीय निरीक्षण दल
सिटी रिपोर्टर. जोधपुर | माध्यमिकशिक्षा बोर्ड के उच्च माध्यमिक स्तर की परीक्षा गुरुवार सुबह शुरू होने के कुछ देर बाद ही एक पेपर सोश्यल मीडिया पर वायरल होने लगा। यह बात विभाग के उच्च अधिकारियों तक पहुंची तो पेपर की पड़ताल करने पर प्रारंभिक जांच में ही स्पष्ट हो गया कि कथित रूप से लीक हुआ पेपर फर्जी है। एडीईओ (माध्यमिक) अशोक विश्नोई ने बताया कि जिले में उच्च माध्यमिक स्तर की परीक्षाओं के लिए 233 केंद्र बनाए गए थे। सभी केंद्रों पर परीक्षाएं शांतिपूर्ण तरीके से शुरू हो गई। इस दौरान विभागीय निरीक्षण दलों ने जगह-जगह आकस्मिक निरीक्षण के दौरान केतू कलां गांव में चल रही परीक्षा के केंद्र पर एक प्राइवेट स्टूडेंट को नकल करते पकड़ा। इससे पहले परीक्षा व्यवस्थाओं पर नजर बनाए रखने के लिए डीईओ धर्मेंद्र जोशी, शैक्षिक प्रकोष्ठ अधिकारी अरविंद व्यास सहित अन्य अधिकारी सुबह साढ़े छह बजे ही कंट्रोल रूम पहुंच गए। विश्नोई के अनुसार सोश्यल मीडिया पर जो पेपर वायरल हुआ था, वो फर्जी था। बोर्ड परीक्षा के अंग्रेजी विषय के फर्जी पेपर का रंग पीला था, जबकि असली पेपर का मुख्य पृष्ठ नीला और भीतर के पेज सफेद थे। इसी तरह, दोनों में दिए गए प्रश्नों का भी मिलान किया गया, जिसमें एक भी प्रश्न नहीं मिल रहा था। किसी शरारती तत्व ने पुराने पेपर के ऊपरी हिस्से में वर्ष 2017 लिख सोश्यल मीडिया पर वायरल कर दिया।
सीसीटीवीऔर वीडियो रिकॉर्डिंग के बीच नकल करना मुश्किल : विश्नोईके अनुसार सभी केंद्रों पर वीडियो रिकॉर्डिंग करवाई जा रही है। इसके साथ ही कई संवेदनशील केंद्रों पर सीसीटीवी कैमरे भी लगवाए हैं। जिससे नकल करने की संभावना नहीं के बराबर है। वहीं आगामी परीक्षा के पेपर्स की सुरक्षा को लेकर भी पुख्ता इंतजाम किए गए हैं।
सरदारपुरा स्कूल से परीक्षा देकर आती छात्राएं।
mai_Deva hin_Deva hin_Deva hin_Deva hin_Deva